钦定古今图书集成/明伦汇编/家范典/第108卷 > 宋司马光居家杂仪 > 《婿见妇之父母》
## 钦定古今图书集成/明伦汇编/家范典/第108卷 > 宋司马光居家杂仪 > 《婿见妇之父母》

明日，婿往见妇之父母，次见妇党诸亲。妇家礼婿如
常仪。

〈注〉妇父迎送揖让，如宾礼，拜即跪而扶之。入见妇母，妇母阖门左扉，立于门内，婿拜于门外。皆有币。妇父非宗子，即先见宗子，夫妇不用币，如上仪，然后见妇之父母。〈补注〉按：《郑氏家礼》，“婿妇同往妇家行谒见之礼”，虽非古礼，颇合人情，宜从之。

“见妇党诸亲不用币”，妇女相见如上仪。〈《补注》：〉盖既见妇之父母，妇先归，婿独留见妇党诸亲。

《妇家礼》：婿如常仪。亲迎之夕，不当见妇母及诸亲，及设酒馔，以妇未见舅姑故也。